D taḥkayt n Si Wakli, d amɣar wessiren di laεmer; yal sbaḥ mi yeẓẓul, abrid-is ɣer tmeqbert, yettzuṛu tasekkurt : d tameṭṭut-is, 05 n yiseggasen segmi i temmut, sebba d aṭṭan i tuḍen acḥal d aseggas; mi i yewweḍ ɣer uẓekka-s, ad tt-in yaf tqubel-it-id s ucmumeḥ, yettwali-tt tettqessir-d yid-s, ismektay-d zik, ɣur-s mazal-itt tella, ur yessin ara tudert n tmetti, si lǧameε ɣer tmeqbert; mi i kerfen iḍarren-is ad yuɣal ɣer uxxam.